**DOLOŽKA**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov

**A.2. Vplyvy navrhovaného materiálu:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| **1. Vplyvy na rozpočet verejnej správy** |  |  |  X  |
| **2. Vplyvy na podnikateľské prostredie – dochádza k zvýšeniu regulačného zaťaženia?** |  | X |  |
| **3. Sociálne vplyvy** |  |  |  |
| – vplyvy na hospodárenie obyvateľstva, | X |  |  |
| – sociálnu exklúziu, | X |  |  |
| – rovnosť príležitostí a rodovú rovnosť a vplyvy na zamestnanosť | X |  |  |
| **4. Vplyvy na životné prostredie** |  | X |  |
| **5. Vplyvy na informatizáciu spoločnosti** |  | X |  |
| **6. Vplyvy na služby pre občana, z toho** |  |  |  |
| - vplyvy služieb verejnej správy na občana |  | X |  |
| - vplyvy na procesy služieb vo verejnej správe |  | X |  |
| **7. Vplyv na manželstvo, rodičovstvo a rodinu** | X |  |  |

**A.3. Poznámky**

Toto opatrenie bude mať zrejmý pozitívny vplyv na rodiny - najmä ich finančný rozpočet, keďže žene zostane minimálne rovnaká výška materskej ako pri predošlej materskej a okrem toho bude môcť popri starostlivosti o dieťa pracovať na úväzok, aký si sama zvolí. Zároveň sú tu jednoznačné pozitívne vplyvy na postavenie ženy v spoločnosti, keďže žena zostane v kontakte so svojím zamestnávateľom a jej následný návrat na trh práce bude o to jednoduchší.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné

**DOLOŽKA ZLUČITEĽNOSTI**

**právneho predpisu s právom Európskej únie**

**1. Predkladateľ právneho predpisu:** poslanec Národnej rady Slovenskej republiky Tomáš Valášek

**2. Názov návrhu právneho predpisu:** Návrh zákona,ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov

**3. Problematika návrhu právneho predpisu:**

1. je upravená v primárnom práve Európskej únie, a to v čl. 48, 151 a 153 Zmluvy o fungovaní Európskej únie (Ú. v. EÚ C 83, 30. 3. 2010), a v čl. 34 (sociálne zabezpečenie a sociálna pomoc) Charty základných práv Európskej únie (Ú. v. EÚ C 326, 26.10.2012),
2. nie je upravená v sekundárnom práve Európskej únie,
3. nie je upravená v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

- bezpredmetné.

**5. Návrh zákona je zlučiteľný s právom Európskej únie**

- úplne.